Värskendav näohoolitsus meestele 30min / 40€ ; 60min / 55€
Esmamulje on kordumatu, tee nii, et see oleks meeldejääv!
Klassikalisele puhastusele ja koorimisele järgneb spetsialisti poolt valitud seerumite ja õlide valik vastavalt nahatüübile. Hoolitsuse käigus teostatav näo- ja dekolteemassaaž parandab verevarustust, värskendab näonahka ja lõõgastab lihaseid. Rahustav või niisutav mask paneb ka kõige tuhmima naha elujõust särama.
Ekspress näohoolitsus 30min ei sisalda massaaži.
“Igavene noorus” vananemisvastane näohoolitsus 60min 75€ / 90min 90€
Vanus on kõigest number!
Inspireerituna eatutest naistest annab „Igavene noorus“ hoolitsus pringi, elava ja täiesti veatu jume naistele, kes on elujõulised ning enesekindlad. Tõeliselt luksuslik hoolitsus, mille hoolikalt valitud toimeained siluvad kortsukesi, suurendavad naha loomulikku kollageenitootlust ja annavad nahale sära. Hoolitsus algab näonaha puhastamise ja koorimisega. Lõõgastavale näo ja dekoltee punkt- ja süvamassaažile järgneb aromaatse eliksiiri ja maski pealekandmine. Hoolitsuse lõpetab sobiv päevakreem.
Hoolitsuse tulemusel on väsimusmärgid vähem märgatavad ning näonahk pringim.
Tundliku näonaha hoolitsus 60min / 90min 65€ / 80€
Kas Sinu nahk on habras, punetav ja hell?
Toodetes kasutatav spetsiaalne aktiivtoimeainete rahustav kompleks aitab vähendada punetust, parandab ja tugevdab naha loomulikku kaitsekihti ning leevendab kuivusega seostuvat kiskuvat tunnet. Hoolitsus algab näo puhastamise, toniseerimise ja koorimisega. Seejärel kantakse peale hõrgu lõhnaga punetust ja nahaärritust vähendav seerum ning teostatakse näo-, kaela- ja dekolteemassaaž rahustava palsamiga. Massaaž on samaaegselt nii nauditav kui ka aitab toimeainetel imenduda sügavuti nahka. Rahustava maski järel lõpetab hoolitsuse õrnatoimeline kreem.
Hoolitsuse tulemusel on punetus taandunud ning nahk paremini kaitstud.
Sobib ka meestele.
„Täiuslik niisutus“ intensiivselt niisutav näohoolitsus 30min / 60min 40€ / 60€
Mõeldes kuivale ja kiskuvale nahale, soovime kohest ja tõhusat niisutust.
Hoolitsus toidab ja tervendab kuiva, kiskuvat nahka, kaitstes ja rikastades selle olulisi niiskusvarusid. Hoolitsus algab näonaha puhastamise ja koorimisega. Lõõgastavale näo- ja dekolteemassaažile järgneb aroomiõlide ning sügavalt niisutava maski pealekandmine. Teostatav punkt- ja süvamassaaž on samaaegselt nii nauditav, pinguldav kui ka aitab toimeainetel imenduda sügavuti nahka. Hoolitsuse lõpetab silma- ja päevakreemi pealekandmine.
Hoolitsuse tulemuseks on niisutatud ja värskusest õhetav nahk!
30min ekspress hoolitsus ei sisalda massaaži.
„Särav jume“ värskendav näohoolitsus 30min / 60min 40€ / 65€
Stress, väsimus ja pinged jätavad oma jälje ka Sinu nahale.
Anna oma ilule energiat läbi tsitruste, lilleõite, seedripuu ja ingveri eeterlike õlide seguga rikastatud hoolitsuse, mis niisutab ja kirgastab Sinu nahka! Hoolitsus algab näonaha puhastuse, toniseerimise ja koorimisega. Naudi lõõgastavat näo- ja dekolteemassaaži, millele järgneb säraandva maski pealekandmine. Hoolitsuse lõpetab kašmiirpehme geeljas kreem, mis annab nahale uskumatult pehme tekstuuri.
Hoolitsuse tulemusel on nahk kaunilt särav.
30min ekspress hoolitsus ei sisalda massaaži.
NB: Hoolitsus ei sobi tundlikule näonahale.
"Täiuslik puhtus" puhastav näohoolitsus 60min 60€
Puhtuse allikas nahale!
Ebapuhas ja tuhm jume ning laienenud pooridele kalduv näonahk valmistab muret nii noortele neidudele kui ka küpses eas naistele. Unikaalne toodete koostis pärsib liigset rasueritust, võimendades naha loomulikku sära. Hoolitsuse käigus puhastatakse nahk põhjalikult ning toetatakse naha normaalseid funktsioone. Lõõgastav punkt- ja süvamassaaž aitab toimeainetel imenduda sügavuti nahka.
Hoolitsuse tulemusel on nahapind puhta ja klaari jumega ning väiksemadki ebapuhtused kadunud.